**Prinţesa şi zâna de ceştar**

*Leul Cel Batran*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Dedicaţie făcută vara trecută unei fetiţe cu ocazia zilei numelui.

Spre pădurea fermecată, fredonând un cântecel,

Purtând părul în codiţă şi cuprins într-un inel,

Merge Sophia degrabă, având pregătit un dar,

Pentru cea mai bună zână, din palatul de cleştar.

Păsărele colorate, îi vorbesc pe limba lor

Şi se-adună bucuroase, pentru a cânta în cor.

Se ridică printre ramuri, ajutându-se de vânt,

Ori coboară spre poiană, dinspre soare, cu avânt.

Strălucind, cu apa lină, curge râul mlădios,

Razele strălucitoare, unduindu-se duios,

Peştii argintii înoată, făcând salturi de azur,

Înălţându-se în aer, către cerul blând şi pur.

Florile din poieniţă, spre fetiţă se arată,

Scuturând parfum de aur, pe cosiţa-i nestemată

Şi-i deschid poteca largă, către veşnicul palat,

Ce se-nalţă într-o vale, de pitici înconjurat.

Buna zână-i iese-n cale, sărutând-o pe Sophia.

Şi îi spuse că mai ştie, că se cheamă şi Maria.

- Mulţumesc prinţesă mică, pentru darul ce-ai adus,

Între lucrurile sfinte, îţi promit că va fi pus.

Iar la rândul meu, fetiţă, după cum am poruncit,

Vietăţile pădurii, un cadou ţi-au pregătit.

Astăzi, eu ţi-l dăruiesc, e iubirea de frumos

Şi-ţi doresc ca toată viaţa, să îţi fie de folos.